199 Gunsteling Bybelverse vir Mans (Afrikaans, Paperback)
Al leef ons in 'n tyd waarin die Bybel met die druk van 'n knoppie beskikbaar is, is dit steeds belangrik om God se Woord in ons hart te bewaar. Die spesiaal uitgesoekte teksverse in die 199 Gunsteling Bybelverse vir mans sal hulle inspireer om juis dit te doen. Die versameling teksverse is tematies gerangskik, kan maklik gememoriseer word en is 'n bemoedigende en inspirerende manier om elke dag te begin.
Ook beskikbaar in Engels onder titel 199 Favorite Bible Verses for Men.
Die Trouboek (Afrikaans, Paperback)
Alles wat julle nodig het om die perfekte troudag én huwelik te verseker. Skep moed, julle is nie alleen nie!
Skielik stry julle oor wie genooi moet word en is jy ongelukkig omdat jy nie meer jou droomrok kan kry nie, want liefie sê dit is te duur! Kort voor lank stry julle oor elke aspek van die troue; julle verhouding ly daaronder en jy wonder of dit hoegenaamd die regte besluit was om verloof te raak.
Gretha Wiid is 'n kenner as dit by verhoudings kom, en berei julle voor vir die getroude lewe, hoe om te kommunikeer, verskille te hanteer, mekaar spasie te gee en om jou identiteit te behou.
Yolandé Edelinksi weet van troukoors en hoe om die perfekte troue in 52 weke te beplan en seker te maak jy het alles betyds in plek van die perfekte trourok, fotograaf en selfs die kleinste geskenkies.
Die week-vir-week-beplanning sluit in:
• Hoe om die begroting op te stel
• Kies die beste fotograaf
• Kleurskemas en temas
• Gastelyste en tafelplasings
• Heildronke om in te stel
• Uitnodigings en skryfbehoeftes
365 Wyshede Uit Die Pen Van Hettie Brittz (Afrikaans, Paperback)
Wonder jy ook waar is jou kind heen en wie is hierdie alien?
Alles is 'n stryd: gesonde kos eet, reëls gehoorsaam ... Ouers voel soos mislukkings omdat dit lyk of hulle geen dissipline toegepas kry nie. Hulle voel skuldig omdat hulle heeldag raas.
Wat Sê Jesus Oor ... (Afrikaans, Paperback)
Wil jy weet wat Jesus alles gese het? Vir gelowiges is Jesus Christus die Alfa en die Omega, die A tot Z. Wanneer probleme ons oorweldig en ons worstel met vrae, wil ons by Hom die antwoorde weet. Nou kan jy alles in een omvattende gids naslaan oor dit wat Jesus se. Al die woorde van Jesus wat opgeteken is in die Nuwe Testament, is opgesoek, saamgevoeg en in temas opgedeel. Om dit nog makliker te maak, is dat die temas alfabeties gerangskik is: doop, geld, genade en nog baie meer.
Gebede vir 'n Ma se Hart (Afrikaans, Leather / fine binding)
Boomwortels in die Hemel (Afrikaans, Paperback)
Hierdie koninkryk wat op 'n heel anderster manier werk as wat ons mense werk. Jesus se slagspreuk; die koninkryk van die hemel is hier word getakel in hierdie stuk met 'n spesifieke verwysing na vele van sy gelykenisse en aforismes.
Wanneer ons na Jesus se lering en stories, in die maatskaplike en politiese konteks van sy tyd kyk ontbloot dit 'n heel ander perspektief. 'n Perspektief wat ongemaklik, selfs irriterend, tog steeds lewegewend is. Hierdie koninkryk wat alles op sy kop kom draai het, of eintlik weer regop gedraai het, is waar ons, ons menslikheid herontdek.
Hierdie werk se doel is ook om die 'Liewe Jesus' beeld te dekonstrueer, en die radikaliteit van Jesus se boodskap en die koninkryk na vore te bring.
Die Buiteposte (Afrikaans, English, Hardcover, illustrated edition)
'n Verversingstasie is in 1652 in Tafelbaai aangele om skepe te bedien op die roete tussen Europa en Oos-Indie. Die diens is deur 'n netwerk van bemande buiteposte aan die Kaapse kus en op die nabygelee eilande moontlik gemaak. Die Buiteposte is die resultaat van 30 jaar van navorsing in Suid-Afrika en in Europa, waar die VOC sy ontstaan gehad het. Dr. Sleigh is een van slegs 'n klein aantal geskiedkundiges wat die sewentiende-eeuse skrif van die VOC-dokumente met gemak lees. Hy is lid van verskeie plaaslike en internasionale geskiedenisverenigings en bewaringsorganisasies en word landswyd erken as adviseur rakende sake wat op die VOC betrekking het.
Vroue Wat Glo: 'n Bybeldagboek (Afrikaans, Paperback)
Liesel Krause-Widd, Venessa Schoeman, Karien Basson
'n Bybeldagboek wat verskil van ander versamelings oordenkings of dagstukke. Dit is geskryf vir vroue deur vroue. Vroue van verskillende ouderdomme, verskillende agtergronde en met wyd uiteenlopende lewens. Net ander vroue weet ten diepste hoe dit voel om 'n gelowige vrou in uitdagende tye te wees. Daarom het Finesse tydskrif vroue genooi om te skryf oor hulle gunsteling vers in die Bybel, oor wat God vir hulle beteken en wat hulle doen om hulle geloof vir die wereld te wys. Elke dagstuk sal met jou hart praat. Daar is verhale oor vriendskap, Christenskap en troos wat God se liefde en wysheid vir jou sal bevestig. Jy sal ontdek dat jy nie alleen is nie en groei in jou geloof terwyl jy nadink oor temas soos ... die rede waarom jy hier is hoe om op te hou bang en bekommerd wees; die volle betekenis van vergifnis; hoe goed dit vir jou is om foute te maak; wat jy kan doen om met krag te bid; die vreugde van 'n goeie selfbeeld. God het jou lief. Jy het susters wat jou verstaan en weet wat jy nodig het om energie en lewenslus vir jou dag te he. As jy sukkel met negatiwiteit, kritiek, veroordeling, twyfel en vrese, moenie moedeloos word nie. Gee vir jouself elke dag die paar minute wat jou siel nodig het om versterk en verfris te word. Hierdie dagboek deur gewone vroue sal jou stil word tye buitengewoon maak.
Die Dans Met God (Afrikaans, Paperback)
Abel Pienaar 1
Is daar 'n absolute waarheid wat ons lewe beheer? Wereldwyd raak al meer mense in hulle denke volwasse. Hulle aanvaar nie sake onkrities vir 'n "tweedehandse" lewe nie. Die dans met God vra reguit vrae en sny diep deur tradisionele antwoorde om by die sin van die lewe uit te kom. Moderne mense fokus net op dinge wat hulle kan bewys - maar verloor die misterie. Is daar 'n ander pad? Hoe kan ons nuut dink oor God en die geloof, sonder om die innerlike belewing prys te gee? Hierdie oopkop en rustige (soms vrolike) boek neem die leser op 'n lewensreis waar elkeen self kan soek - en vind. Jy leef die oomblik, want dis heilig.
Op Trek - Die Daaglikse Lewe Tydens Die Groot Trek (Afrikaans, Hardcover)
Celestine J. Pretorius
Die grootskaalse verhuising van boere aan die Kaapkolonie se oosgrens, 'n gebeurtenis wat later as die Groot Trek bekend sou word, was teen 1835 reeds in volle swang. Uiteindelik het bykans 10 000 siele huis en haard met ossewaens en veetroppe verlaat met die ideaal: om in die ongetemde Suid-Afrikaanse binneland 'n eie staat en samelewing tot stand te bring. Wie was hierdie Trekkers waarvan die geskiedenis vertel? Hulle was tog mense van vlees en bloed, wat gelag en gehuil, geeet, geslaap en gedroom het. Hoe het hulle die talle struikelblokke op die trekpad oorkom? Was daar tyd vir pret en plesier of was elke dag 'n stryd om oorlewing? Op trek, die resultaat van omvattende kultuurhistoriese navorsing wat met die oog op die 150ste herdenking van die Groot Trek gedoen is, het die eerste keer in 1988 verskyn. Buiten teks, bevat dit foto's en illustrasies wat 'n nabyblik gee op die daaglikse lewe tydens die Groot Trek – aan die hand van wat beeldende kunstenaars verewig het en persoonlike besittings van die Trekkers wat behoue gebly het, soos dagboeke godsdienstige en ander boeke, wapens, kledingstukke, gebruiksartikels en foto's.
Lysies vir die Lewe vir Ma's - 101 Genade-gedagtes Propvol Bemoedeging vir Elke Ma se Hart (Afrikaans, Hardcover)
'n Wonderlike geskenk vir besige ma's; 101 inspirerende lysies vir 'n vreugdevolle lewe.
Lysies vir die lewe ... vir ma's sal alle ma's inspireer en vul met vreugde. Die pragtig ontwerpte boekie bied 101 kort en praktiese lysies, joernaal-idees, teksverse, gebede en aanhalings om ma's te bemoedig soos hulle hulle daaglikse take afhandel. Temas sluit in slim tydbesteding, gebede vir jou kinders, dankbaarheid, vriendelike woorde en om jou lewe te vereenvoudig.
Ook beskikbaar in Engels onder titel Life Lists for Mothers.
Die Eensame Graf by Mombolo - Die Lewensverhaal Van Pieter Van Der Smit (Afrikaans, Dutch, Paperback)
Die verhaal van Pieter van der Smit, sy vrou Martha en hulle kinders is nie bedoel om vinnig te lees en gou te vergeet nie. Dit is 'n verhaal van merkwaardige mense in moeilike omstandighede; 'n verhaal oor die voortdurende stryd om oorlewing. In 1898 verlaat die "Rouw Ollandertjie" Pieter van der Smit Nederland om vir Boerekinders in Transvaal te gaan skoolhou. Toe die Anglo-Boereoorlog 'n jaar later uitbreek, sluit hy by die Boeremagte aan. Nadat Pretoria deur die Engelse ingeneem is, word hy na Nederland gedeporteer. Maar Afrika trek hom onweerstaanbaar aan. In 1901 vertrek hy na die kolonie Boere wat hulle na afloop van die Dorslandtrekke by Humpata in die suide van Angola gevestig het. Hy trou met Martha Maria Prinsloo, die dogter van die Dorslandtrekker Willem Prinsloo, en hulle maak elf kinders groot. Hulle swerfpad loop deur Palanca, Que, Caconda, Sacangimba, Bihe, Luimbale en Mombolo. Hy is agtereenvolgens onderwyser, transportryer, boer, algemene handelaar, kaasmaker en fotograaf. In 1921 vind hy rus in 'n eensame graf onder 'n grysappelboom by Mombolo op die vrugbare hoogland van Angola. Sy weduwee en kinders se swerfpad loop verder deur Palanca, Chilenga, die Sandveld langs die Kunene, Swartbooisdrif en Kamanjab - van die suide van Angola na die noorde van Suidwes-Afrika. Eindelik vind hulle rus in Outjo, Suidwes-Afrika. Sy dagboeke, briewe en foto's is 'n unieke bronne van inligting oor die lewenswyse van die Boere in Angola en hulle moeilike jare onder 'n vreemde bewind, omring deur vyandige inboorlingstamme en die ongenaakbare natuur. Die baasverteller W.A. de Klerk het reeds in 'n Swerwer op die sonpad van die uitsonderlike lewe van Pieter van der Smit beskryf. Hierdie lewensverhaal verdien om aan 'n wyer gehoor bekendgestel te word.
Nog 3 Groot Issues in 'n Vrou Se Lewe (Afrikaans, Paperback)
Verwerp, depressief, misbruik Nog 3 groot issues in 'n vrou se lewe: 'n selfhelpgids vir vroue wat die pyn van verwerping, depressie en seksuele misbruik ken. Sielkundige en berader, Lorette Dye, vergesel jou op die lang pad na genesing. Drie celebs deel ook hulle stories. Nadia Beukes vertel hoe sy verwerp is, Lindi Stander praat eerlik oor haar stryd met depressie, en Sandi Schultz vertel hoe sy seksueel misbruik is.